Eddy Hiariej

Edward Omar Sharif Hiariej (lahèr 10 April 1973) èkennal mènangka Eddy Hiariej, panèka akademisi sè ajabat dhâddhi Ghuru Rajâ Èlmo Hokom Pidana è Fakultas Hokom Univèrsitas Gadjah Mada sejjhâk 2010."Profil Wamenkumham Edward Omar Sharif Hiariej, Tersangka Kasus Dugaan Suap KPK". Liputan6. 10 November 2023. Èaksès tangghâl  22 April 2025. Tangghâl 21 Oktober 2024, salèrana èlanti' sareng Prèsidèn Prabowo Subianto mènangka bekkèl Menteri Hokom Indonesia dâlem Kabinèt Merah Putih periode 2024–2029, sabelluna ajabat è jabadhân sè padâ è Kabinèt Indonesia Maju tello  taon 2020–2023.

Mènangka bekkèl Menteri Hokom bân HAM, salèrana abekkèlè pamarènta dâlem nyoson bân abahas pan-bârâmpan Rancangan undang-undang bidang Pidana asareng DPR RI. Akadhi RUU Tindak Pidana Kakerrasân Seksual taon 2022,Anggrainy, Firda Cynthia (2022-04-06). "Ditolak PKS, Baleg DPR Setuju RUU TPKS Dibawa ke Paripurna". Detik.com. Èarsipaghi ḍâri vèrsi aslina tangghâl 2022-10-02. Èaksès tangghâl  2025-08-16. RUU Kètab Undang-Undang Hokom Pidana taon 2022,Shafira, Ima Dini (2022-11-24). "RKUHP Disahkan di Tingkat I, Wamenkumham: Tidak Mungkin Puaskan Semua Pihak". Tempo. Èarsipaghi ḍâri vèrsi aslina tangghâl 2025-04-19. Èaksès tangghâl  2025-08-16. tor RUU Kètab Undang-Undang Hokom Acara Pidana taon 2025.Siagian, Oyuk Ivani (2025-08-11). "Wamenkum Eddy Hiariej: Kami Punya Catatan Rapi Setiap Masukan soal RUU KUHAP". Tempo. Èarsipaghi ḍâri vèrsi aslina tangghâl 2025-08-16. Èaksès tangghâl  2025-08-16.

 Kaodi'ân Pribadi 
Eddy lahèr è Ambon, Maluku. Salèrana panèka dosèn bân Ghuru Rajâ dâlem Èlmo Hokom Pidana è Univèrsitas Gadjah Mada, Yogyakarta. Sabelluna eppa'na Eddy mènta dhâddhi jhâksa, tapè pas salèrana è pènta dhâddhi pangacara ma' lè bisa abèla masyarakat."JPNN". JPNN.com. Èaksès tangghâl  2023-03-31.

Salèrana andi' binè anyama Tri Megasuri Januati, bân andi' duwâ' ana'."Biodata Tri Mega Hiariej, Sosok Istri Eddy Hiariej Wamenkumham". suara.com. Èaksès tangghâl  2026-01-06.

 Pendidikan 
Salèrana mamarè pendidikan SMA taon 1992. Sakabbhina pendidikan tèngghina, molaè program sarjana, magister, kantos doktor, èjhâlâni è Fakultas Hokom Univèrsitas Gadjah Mada. Salèrana ollè gellar sarjana taon 1993–1998, alanjut studi magister taon 2002–2004, bân mamarè pendidikan doktoral taon 2007–2009.

 Karir 
Bulân April 2024, Eddy dhâddhi saksè ahli ghâbây Prabowo Subianto-Gibran Rakabuming Raka dâlem Perselisihan Hasèl Pèlèyan Umum (PHPU) Pilpres 2024 è Mahkamah Konstitusi. Salèrana dhâddhi saksè ahli èprotès kubu Anies Baswedan-Muhaimin Iskandar polana mètorot sè aprotès, Eddy panèka tarsangka korupsi. Eddy ta' tarèma bân nyata'aghi status tarsangka kasebbhut ampon èpaburung lèbât kapotosan  praparadhilân 30 Januwari 2024. Mahkamah Konstitusi teptep narèma hadirra, saèngghâ Bambang Widjojanto, angghuta tim hokom Anies-Muhaimin kasebbhut, pas walkout dâri parsidangan.Sari, Amelia Rahima (2024-04-05). "Sederet Fakta Eddy Hiariej Jadi Ahli Kubu Prabowo-Gibran: Diprotes BW hingga Tinggalkan Ruang Sidang". Tempo. Èarsipaghi ḍâri vèrsi aslina tangghâl 2024-08-16. Èaksès tangghâl  2025-08-16.

 Bekkèl Menteri Hokom bân HAM 
Tangghâl 23 Desember 2020, Prèsidèn Joko Widodo ngangka' Eddy mènangka Bekkèl Menteri Hokom bân HAM. Salèrana ajabat kantos 7 Desember 2023, saellana èteptepaghi dhâddhi tarsangka dugaan suwap bân gratifikasi sareng KPK.Media, Kompas Cyber (2023-11-10). "Profil Wamenkumham Edward Omar Sharif Hiariej, Profesor Hukum yang Tersandung Korupsi". KOMPAS.com. Èaksès tangghâl  2023-11-11.

Tangghâl 21 Oktober 2024, salèrana èyangka'  Prèsidèn Prabowo Subianto ghâbây abâli mènangka Bekkèl Menteri Hokom è Kabinèt Merah Putih.Nurani, Sukma Kanthi; Yandwiputra, Ade Ridwan; Nugroho, Novali Panji (2024-10-23). "Prabowo Pilih Wakil Menteri Hukum Eddy Hiariej, Pernah Jadi Tersangka KPK Lalu Maju Praperadilan dan Dibebaskan, Apa Kasusnya?". Tempo. Èarsipaghi ḍâri vèrsi aslina tangghâl 2024-12-12. Èaksès tangghâl  2025-08-16.

 Sombher